**Hallgatói Felülbírálati Bizottság**

A Hallgatói Felülbírálati Bizottság a hallgatói jogviszonnyal kapcsolatos jogok megsértésével kapcsolatban előterjeszthető jogorvoslati kérelmek ügyében másodfokon eljáró egyetemi testület.

A hallgató az Egyetem döntése vagy intézkedése, illetve intézkedésének elmulasztása ellen – a közléstől, ennek hiányában a tudomására jutásától számított tizenöt napon belül – a hfb@uni-mate.hu e-mail-címen keresztül jogorvoslattal élhet, kivéve a tanulmányok értékelésével kapcsolatos döntést. Eljárás indítható a tanulmányok értékelésével kapcsolatos döntés ellen is, ha a döntés nem a felsőoktatási intézmény által elfogadott követelményekre épült, illetve a döntés ellentétes a felsőoktatási intézmény szervezeti és működési szabályzatában foglaltakkal, vagy megszegték a vizsga megszervezésére vonatkozó rendelkezéseket.

**A Bizottság munkája során**

- elbírálja az Egyetem, illetve bizottságai, testületei döntésével, intézkedésével vagy ezek elmulasztásával, valamint az intézetek hallgatói ügyekben hozott döntéseivel szemben előterjesztett jogorvoslati kérelmeket,

- a tényállás tisztázása érdekében eljárási cselekményeket végezhet (szükség szerint a kérelmezőt meghallgathatja, iratokat kérhet be),

- amennyiben az adott ügy egyetemi, intézeti szabályzattal kapcsolatos hiányosságot tár fel, módosítási javaslatot tesz a szabályzat módosítása érdekében.

**A Bizottság összetétele**

**Elnök:** dr. Baumstark Eszter, Igazgatási, Adatvédelmi és Oktatási Jogi Osztály osztályvezetője

(elérhetőség: hfb@uni-mate.hu)

**Tagok:**

**-** a Szenátus által megválasztott személyek,

- az Egyetemi Hallgatói Önkormányzat elnöke által – saját alapszabályuk szerint – az adott ügyben érintett képzési szintnek megfelelően adott ügyhöz delegált egy tag.

A Bizottság Szenátus által megválasztott 1-1 tagjára az alábbiak tesznek javaslatot:

- campusonként a campus főigazgató által kijelölt egy-egy személy,

- intézetenként az intézetigazgatók által kijelölt egy-egy személy,

- az Egyetem jogi végzettséggel rendelkező 1 fő munkavállalója.

A Bizottság az egyes ügyekben 5 főből álló tanácsokban jár el, amit az elnök az összeférhetetlenségi szabályokat figyelembe véve a bizottsági tagokból állít össze úgy, hogy az eljáró tanács tagja az elnök, az Egyetem jogi végzettséggel rendelkező munkavállalója, az Egyetemi Hallgatói Önkormányzat elnöke által delegált tag, valamint a Szenátus által megválasztott tagok közül egy fő, akit a campus főigazgatók jelöltek és egy fő, akit az intézetigazgatók jelöltek.